LT Europos Sąjungos oficialusis leidinys C 132/17

Paraiškos paskelbimas pagal Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų 50 straipsnio 2 dalies a punktą

2013/C 132/12

Šiuo paskelbimu suteikiama teisė pareikšti prieštaravimą paraiškai pagal Europos Parlamento ir Tarybos reglamento (EB) Nr. 1151/2012 (1) 51 straipsnį.

BENDRASIS DOKUMENTAS

TARYBOS REGLAMENTAS (EB) Nr. 510/2006

dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (2)

„MELONE MANTOVANO“

EB Nr.: IT-PGI-0005-0883-13.07.2011

SGN ( X ) SKVN ( )

1. Pavadinimas

„Melone Mantovano“

2. Valstybė narė arba trečioji šalis

Italija

3. Žemės ūkio produkto arba maisto produkto aprašymas

3.1. Produkto rūšis

1.6 klasė. Švieži ar perdirbti vaisiai, daržovės ir grūdai

3.2. Produkto, kuriam taikomas 1 punkte nurodytas pavadinimas, aprašymas

Saugoma geografine nuoroda (SGN) „Melone Mantovano“ žymimi švieži melionai, kurių minkštimas yra geltonai oranžinės iki gelsvai rausvos spalvos ir kurie priklauso dviem botaninėms Cucumis melo L. rūšims:

— cantalupensis rūšiai – vaisiai būna lygaus paviršiaus, sferinės formos, odelė – pilkšvai žalia, pereinanti į geltoną,

— reticulatus rūšiai (tinklinis melionas) – vaisiai daugiausia būna apvalūs ar ovalūs, šonai – dryžuoti arba ne; odelė – aiškiai išvagota gyslelėmis.

Lentelėje pateikiamos skirtingų tipų vaisių kokybinės ir sensorinės savybės ir dydžiai:

Vaisių savybės Lygaus tipo Tinklinio tipo Forma sferinė ovali ar apvali Žievės spalva gelsvai kreminė gelsvai kreminė ar žalia, šonai dryžuoti arba ne Minkštimo spalva geltonai oranžinė oranžinė ir gelsvai rausva Minkštimo storis ≥ 24 mm ≥ 24 mm Minkštimo konsistencija ≥ 0,5 kg 8 mm skersmens paviršiuje ≥ 0,5 kg 8 mm skersmens paviršiuje Cukraus kiekis ≥ 12 °Brix ≥ 12 °Brix

Naudojamos veislės priklauso daugiausia šiems tipams: „Honey Moon“ (lygus tipas), „Harper“ (tinklinis tipas be griovelių) ir „Supermarket“ (tinklinis tipas su grioveliais). Apskritai, „Melone Mantovano“ vaisiai išsiskiria jiems būdingu skoniu ir aromatu (grybų ir arbūzo minkštimo kvapas, liepų ir aguročių aromatas, taip pat įtakojantis sensorinį profilį), sultingu, storu, plaušingu ir tvirtu oranžinės spalvos minkštimu, lygusia mažesniu kaip 12 °Brix cukraus kiekiu, dideliu mineralinių druskų ir kalio kiekiu, kuris paprastai būna didesnis nei kitur išaugintuose melionuose.

Vaisių dydis matuojamas pagal svorį ir maksimalų skersmenį. Minimalus lygaus ar tinklinio tipo „Melone Mantovano“ vaisių dydis yra 800 g svorio ir 10 cm skersmens. Didžiausia riba irgi nustatyta (tik svoriui) – 2 kg.

Abiejų tipų „Melone Mantovano“ gali būti pjaustomi, pašalinamas epikarpas (žievė) ir endokarpas ir pateikiami vartoti kaip IV gamos produktai. Jei šios gamos „Melone Mantovano“ parduodami supjaustyti, jų aromatas, cukraus kiekis, spalva ir minkštimo konsistencija turi būti tokie patys, kaip ir nepjaustyto vaisiaus.

3.3. Žaliavos (taikoma tik perdirbtiems produktams)

—

3.4. Pašarai (taikoma tik gyvūniniams produktams)

—

3.5. Specialūs gamybos veiksmai, atliktini nustatytoje geografinėje vietovėje

Melionai auginami ir derlius nuimamas tik 4 punkte nustatytoje geografinėje gamybos vietovėje.

3.6. Specialios pjaustymo, trynimo, pakavimo ir kt. taisyklės

Kadangi „Melone Mantovano“ yra klimakteriniai vaisiai, per 24 val. nuo derliaus nuėmimo jie turi būti rūšiuojami ir ženklinami etiketėmis tiesiog ūkyje ar šalia esančiose perdirbimo patalpose. Be to, atlikus minėtas operacijas, „Melone Mantovano“ gali būti pjaustomi, pašalinamas epikarpas (žievė) ir endokarpas ir parduodami kaip IV gamos produktai. Siekiant išsaugoti „Melone Mantovano“ skonį, IV gamai skirtas produktas turi būti atšaldytas, supjaustytas ir supakuotas per 24 val. nuo derliaus nuėmimo.

3.7. Specialios ženklinimo etiketėmis taisyklės

Ant nepjaustytų ir IV gamos produktų pakuočių aiškiai ir įskaitomai turi būti užrašytas pavadinimas „Melone Mantovano“Indicazione Geografica Protetta ar akronimas IGP ir ES simbolis. Prie SGN leidžiama pateikti nuorodas ir (arba) grafinius simbolius, nurodančius į vardus, pavadinimus, kolektyvinius prekių ženklus ar konkrečias įmones. Ant nepjaustytų vaisių būtinai turi būti etiketė su logotipu ir pavadinimu „Melone Mantovano“.

Logotipą sudaro stilizuotas meliono paveikslėlis linijomis suskirstytame apskritime; jo baltame fone yra užrašas „Melone Mantovano I.G.P.“. Įrašas Indicazione Geografica Protetta ar santrumpa „I.G.P.“ gali būti ir kitose etiketės vietose.

4. Glaustas geografinės vietovės apibūdinimas

„Melone Mantovano I.G.P.“ auginimo vietovė yra Mantujos, Kremonos, Modenos, Bolonijos ir Feraros provincijų savivaldybėse. Mantujos provincijoje auginimo vietovė apima visą administracinę Borgoforte, Carbonara di Po, Castellucchio, Cavriana, Ceresara, Commessaggio, Dosolo, Felonica, Gazoldo degli Ippoliti, Gazzuolo, Goito, Magnacavallo, Marcaria, Mariana Mantovana, Piubega, Poggio Rusco, Pomponesco, Quistello, Redondesco, Rivarolo Mantovano, Rodigo, Sabbioneta, San Benedetto Po, San Martino dall'Argine, Sermide ir Viadana savivaldybių teritoriją. Borgofortės savivaldybės auginimo vietovę rytuose riboja tiltas per Po upę, šiaurėje – kelias SS 62; vakaruose – Dugale Gherardo iki Curtatone savivaldybės ribos. Markarijos savivaldybėje auginimo vietovę pietuose riboja Padana Inferiore kelias SS 10.

Kremonos provincijoje auginimo vietovė yra visoje administracinėje šių savivaldybių teritorijoje: Casalmaggiore, Casteldidone, Gussola, Martignana di Po, Rivarolo del Re ed Uniti, San Giovanni in Croce, Solarolo Rainerio ir Spineda.

Modenos provincijoje į gamybos vietovę patenka visa administracinė šių savivaldybių teritorija: Concordia, Mirandola ir San Felice sul Panaro.

Bolonijos provincijoje į gamybos vietovę patenka visa administracinė šių savivaldybių teritorija: Crevalcore, Galiera ir San Giovanni in Persiceto.

Feraros provincijoje į gamybos vietovę patenka visa administracinė šių savivaldybių teritorija: Bondeno, Cento ir Sant’Agostino.

5. Ryšys su geografine vietove

5.1. Geografinės vietovės ypatumai

Klimato ir dirvos sąlygos gamybos vietovėje yra išskirtinės ir labai palankios melionų auginimui, todėl padeda atsiskleisti vaisiaus savybėms.

Klimatas, kuriam būdingos šaltos žiemos, karštos ir drėgnos vasaros, palyginti vienodos temperatūros, yra palankus vaisių vystymuisi, žydėjimui ir taisyklingam vaisiaus užsimezgimui. Šalčiausias mėnuo – sausis, vid. temp. – 2,7 °C, karščiausias – liepa, vid. temp. – 25 °C. Vidutinis metinis saulėtumas – 1 331 kWh/m2. Lygaus paviršiaus upinės ir upinės-ledyninės kilmės vietovei, per šimtmečius veikiamai Oljo, Minčo, Sekijos, Panaro ir Po upių erozijos ir jų nuosėdų, būdingas santykinai negilus požeminis vandens sluoksnis ir 600–700 mm metinis lietingumas. Aukščiausia vieta, 50 m virš jūros lygio, yra šiaurinėje dalyje (Rodigas), žemiausia – 10 m virš jūros lygio, prie Po.

Remiantis Lombardijos ir Emilijos-Romanijos dirvotyros žemėlapiais matyti, kad „Melone Mantovano“ auginimo vietovei būdingas labai derlingas, daugiausia salpžemių, verstžemių, kalciažemių ir išplautžemių tipų dirvožemis, kaip aprašyta MŽŪO „World Reference Base for Soil Resources“ (FAO – BRM, 1998 m.)

5.2. Produkto ypatumai

Savybės, dėl kurių SGN „Melone Mantovano“ vaisiai yra unikalūs ir skiriasi nuo kitų tokios pačios prekinės kategorijos produktų, yra būdingas skonis, sultingas geltonai oranžinės iki gelsvai rausvos spalvos, ypač storas (24 mm ar daugiau), plaušingas ir tvirtas (0,5 kg ar daugiau – tvirtumas matuotas mezokarpo vidinėje dalyje dinamometru su 8 mm antgaliu) minkštimas, saldumas – 12 °Brix ar daugiau, o vidutinis mineralinių druskų ir kalcio kiekis paprastai didesnis už kitur išaugintų melionų. Kitos „Melone Mantovano“ būdingos savybės: grybų ir arbūzo minkštimo kvapas, liepų ir aguročių aromatas, taip pat įtakojantis jutimines savybes, gautas naudojant konvencinį KAA (kiekybinės aprašomosios analizės) metodą, sukurtą pagal bendrą prokrustinę analizę.

5.3. Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys

SGN „Melone Mantovano“ gali lengvai įleisti savo ypač ilgas ir gyvybingas šaknis į gilius ir laidžius auginimo vietovės dirvožemius Tai garantuoja reguliarų vandens ir maistingųjų medžiagų įsisavinimą, augalas išvengia neigiamo poveikio, ypač svarbiais vaisių užsimezgimo ir augimo etapais. Be to, drėkinimui naudojamas giluminis vanduo, kuriame gausu ištirpusių mineralinių druskų, o tai taip pat prisideda prie organoleptinių ir kokybinių vaisių savybių pagerinimo. Auginimo metu vidutinių aukštų temperatūrų, saulėtumo, nedidelio lietingumo derinys kartu su subalansuotu ir reguliariu vandens ir maistinių medžiagų pasisavinimu turi įtakos dideliam cukraus kiekiui ir aromatui, kurie akcentuojami dokumentuose Quaderni della ricerca della Regione Lombardia pateiktuose jutiminių savybių aprašymuose.

Šiose derlingose Mantujos provincijos ir kaimyninių savivaldybių, esančių Modenos, Bolonijos, Feraros ir Kremonos provincijose, žemėse melionai auginami jau nuo seno. Ši žinoma ir istoriniuose šaltiniuose minima veikla aprašoma jau XV a. pabaigos dokumentuose, saugomuose Gonzagos archyvuose. Tarp šių dokumentų yra ir išsamūs šiose žemėse išaugintų melionų vertinimai. Tokie liudijimai įrodo, kad auginimo vietovės ūkininkai mokėjo parinkti tinkamiausias veisles ir taikyti geriausius auginimo metodus, kad išaugtų kokybiški vaisiai; toks gebėjimas nenutrūkstamai perduodamas iki šių dienų. Tą liudija reklaminių renginių (švenčių, mugių) gausa. Juos rengia vietos valdžia ir jie kasmet vyksta įvairiose „Melone Mantovano“ auginimo vietovės vietose. Tokių renginių tikslas – supažindinti vartotojus, vietos gyventojus ir kitus su organoleptinėmis šio vaisiaus savybėmis ir galimais panaudojimo virtuvėje būdais. Tarp didžiausių ir žinomiausių renginių, sutraukiančių lankytojus ir aistruolius, kuriems patinka įvairūs patiekalai iš meliono (užkandžiai, daugiaryžiai, padažai, desertai), paminėtini „Melonaria“ ir „Fiere e Sagre del „Melone tipico Mantovano““ (tipiško „Melone Mantovano“ šventės ir mugės), nuo seno vykstantys Sermide, Viadana, Gazoldo degli Ippoliti, Rodigo, Castellucchio, Goito, Casteldidone savivaldybėse ir Mantujos mieste.

Šie svarbūs rezultatai ir per ilgus metus įgytas geras vardas – plačiai pripažinti ir paliudyti daugelyje specializuotos spaudos straipsnių (Melone Mantovano, Fresh Point žurnalas, 2009 m. birželio mėn. priedas Nr. 6, leidykla Il sole 24 ore business media – 2009 m.; „Melone Mantovano“ nacionalinio kongreso protokolas, 2009 6 12, 2009 m., Mantuja; Speciale melone — la produzione, il mercato, la realtà mantovana, priedas Nr. 24, 2004 m. – Terra e Vita, Ed. Edagricole; Melone positivo in serra, male in pieno campo, Zerbinati F. L’informatore Agrario no 46/2002 p. 44; „La cultura del melone in Italia“ nacionalinio kongreso protokolas 1979 2 7, Verona) – gauti sujungus ilgametę meliono auginimo tradiciją (kuri tęsiasi kaip gamintojų iš kartos į kartą perduodamų žinių paveldas) ir vietovei būdingus dirvos bei klimato faktorius.

Nuoroda į paskelbtą specifikaciją

(Reglamento (EB) Nr. 510/2006 (3) 5 straipsnio 7 dalis)

Valdžios institucijos pradėjo nacionalinę prieštaravimų pateikimo procedūrą, paskelbdamos Melone Mantovano pakeitimo paraišką Italijos Respublikos oficialiajame leidinyje Nr. 130, 2011 m. birželio 7 d.

Visą produkto specifikacijos tekstą galima rasti interneto svetainėje:

http://www.politicheagricole.it/flex/cm/pages/ServeBLOB.php/L/IT/IDPagina/3335

arba

tiesiogiai Žemės ūkio, maisto produktų ir miškininkystės ministerijos interneto svetainės (http://www.politicheagricole.it) Qualità e sicurezza (Kokybė ir saugumas) skyrelyje (viršuje, dešinėje ekrano pusėje) ir Disciplinari di Produzione all'esame dell'UE (Specifikacijos, pateiktos nagrinėti ES).

(1) OL L 343, 2012 12 14, p. 1.

(2) OL L 93, 2006 3 31, p. 12. Pakeistas Reglamentu (ES) Nr. 1151/2012.

(3) Žr. 2 išnašą.